PRIEDAS

„Τύρναβος“ (Tyrnavos)

PGI-GR-A0122-AM01

Paraiškos pateikimo data: 2015 7 31

PRODUKTO SPECIFIKACIJOS PAKEITIMO PARAIŠKA

1. Pakeitimui taikomos taisyklės

Reglamento (ES) Nr. 1308/2013 105 straipsnis. Reikšmingas pakeitimas

2. Pakeitimo aprašymas ir priežastys

2.1. Nustatytos geografinės vietovės išplėtimas

Keičiama „Tyrnavos“ techninė byla PGI-GR-A0122 – išplečiama nustatyta geografinė vietovė, į ją įtraukiama Larisos apskrities Tirnavo savivaldybės Tirnavo apylinkės Tirnavo Dendros vietos bendruomenė. Pagal šį pakeitimą atitinkamai pakoreguotas produkto specifikacijos skyrius „Nustatyta geografinė vietovė“ ir bendrasis dokumentas.

Tirnavo Dendros vietos bendruomenė yra Tirnavo savivaldybės, sukurtos Įstatymu Nr. 3852 dėl savivaldybių sujungimo (Vyriausybės oficialusis leidinys, I serija, Nr. 87), dalis. Ši bendruomenė įsikūrusi maždaug už šešių kilometrų nuo Tirnavo. Šis vynuogių auginimo regionas pasižymi tokiomis pačiomis dirvožemio ir klimato sąlygomis, jame auginamos tokių pačių veislių vynuogės ir gaminamai vynai, pasižymintys tokiomis pačiomis savybėmis kaip vynai „Tyrnavos“ (SGN).

2.2. Vynuogių veislės „Malagouzia“ įtraukimas į baltojo vyno vynuogių veislių derinį

„Tyrnavos“ techninė byla PGI-GR-A0122, produkto specifikacija ir bendrasis dokumentas, iš dalies pakeisti į baltojo vyno (sauso, pusiau sauso ir pusiau saldaus) vynuogių veislių derinį įtraukus vynuogių veislę „Malagouzia“ bet kokiomis proporcijomis.

Pakeitimų padaryta kategorijos „vynas“ bendrojo dokumento skyriuje „Pagrindinės vyninių vynuogių veislės“, produkto specifikacijos skyriuje „Leidžiamos vyninių vynuogių veislės“ ir skyriuje „Ryšys su geografine vietove“.

„Malagouzia“ veislės vynuogės auginamos Tirnavo regiono vynuogynuose jau daug dešimtmečių.

Jos visiškai prisitaikiusios prie šio regiono karšto ir sauso klimato sąlygų. Vynuogės yra didelės, jų odelė – stora, todėl vasaros mėnesiais, kai regione vyrauja aukšta oro temperatūra, uogos nepraranda drėgmės. Derlius nuimamas per paskutinę rugpjūčio mėn. dekadą. Iš „Malagouzia“ veislės vynuogių gaminami vynai pasižymi aukšta kokybe ir išsiskiria iš kituose regionuose gaminamų vynų.

Vynai, gaminami iš Tirnavo regiono molingame dirvožemyje augančių šios veislės vynuogių, pasižymi labai geru rūgštingumu ir sodriu aromatu. Būdingiausi aromatai – žaliųjų obuolių ir citrusinių vaisių. Vynas, pagamintas iš smėlingame ir mišriame smėlio ir priemolio dirvožemyje augančių šios veislės vynuogių, pasižymi geru rūgštingumu ir jazminų bei prinokusių kriaušių aromatais.

Iš „Malagouzia“ veislės vynuogių Tirnave gaminamas vynas yra populiarus užsienyje – pagrindinėse Belgijos, JAV ir Vokietijos rinkose. Vynas taip pat yra pelnęs apdovanojimų įvairiuose svarbiuose konkursuose, pavyzdžiui, konkurse „Decanter“.

Šią vynuogių veislę įtraukus į „Tyrnavos“ (SGN) techninę bylą, gaminamiems vynams bus suteiktas papildomas pranašumas rinkoje, todėl šie produktai bus konkurencingesni pasaulinėje rinkoje, o tai paskatins vietos ir nacionalinės ekonomikos augimą.

2.3. Kategorijų „Vynas“ ir „Pusiau putojantis vynas“ skyriaus „Ryšys su geografine vietove“ papildymas nauja informacija

Vynuogių produktų kategorijų „Vynas“ ir „Pusiau putojantis vynas“, įtrauktų į „Tyrnavos“ techninę bylą PGI-GR-A0122, produkto specifikacijos skyrius „Ryšys su geografine vietove“ ir bendrasis dokumentas papildyti išsamia informacija:

a) aprašyti gamtiniai, žmogiškieji ir kiti istoriniai faktai, dėl kurių produktas įgijo specifinių savybių; b) informacija apie produkto kokybines savybes, kuriomis produktas pasižymi dėl geografinės kilmės, ir c) informacija apie priežastinę geografinės vietovės, su kuria produktas siejamas, savybių ir specifinių produkto savybių, kurias galima priskirti produkto geografinei kilmei, sąveiką – taip, kad remiantis tokia informacija būtų galima įrodyti kiekvieno iš tų produktų ryšį su geografine vietove.

Į kategoriją „Vynas“ įtraukta informacija apie produkto reputaciją.

Atkreipkite dėmesį, kad į SGN „Tyrnavos“ techninę bylą įtrauktame bendrajame dokumente pateikta duomenų santrauka iš vynuogių produktų kategorijų „Vynas“ ir „Pusiau putojantis vynas“ skyriaus „Ryšys su geografine vietove“.

Ypač pažymėtina, kad dalies „Duomenys apie 1 kategorijos vyno geografinę vietovę“ pastraipa „A. Istorinis ryšys“ papildyta šia informacija:

„Dabar „Muscat Hamburg“ yra dominuojanti vynuogių veislė, auginama 60 proc. visų vietovės vynuogynų. Šios veislės vynuogių galima rasti įvairiose vietovėse visame pasaulyje, Tačiau Graikijoje ji tapatinama su Tirnavo regionu, nes šioje šalyje tokios veislės vynuogės auginamos beveik vien Tirnavo savivaldybėje. Veislė „Muscat Hamburg“ išvesta sukryžminus itališkąją veislę „Schiava Grossa“ („Trollinger“ arba „Black Hamburg“) ir egiptietiškąją veislę „Muscat of Alexandria“ ir yra auginama beveik visame pasaulyje. Gaminant vyną šios veislės vynuogės maišomos su kitų veislių vynuogėmis, tačiau išimtiniais atvejais, kaip Tirnavo regione, galima rasti vien iš „Muscat Hamburg“ veislės vynuogių pagaminto vyno. Tirnavo vietos vyninių vynuogių augintojai ir (arba) vyno gamintojai, jau daug metų auginantys vynines vynuoges, turėjo prisitaikyti prie naujų sąlygų, kurias diktavo naujosios po filakseros infekcijos protrūkio imtos auginti vynuogių veislės, ir naudojo „Muscat“ veislę įvairiais būdais. Gaminami specialūs aromatingi vynai, daugiausia šviesiai raudoni, saldūs ir pusiau saldūs. Distiliavimo būdu gaminamas garsusis išspaudų brendis su SGN „Tsipouro of Tyrnavos“. Dėl didžiulio „Muscat Hamburg“ veislės vynuogynais apsodinto ploto, to, kad šios veislės vynuogės yra gerai prisitaikiusios prie klimato sąlygų, ir to, kad jas galima panaudoti daugeliu būdų, Tirnavo regionas tapo toks žinomas visame pasaulyje, kad sinonimas „Moschato Tyrnavou“ buvo įtrauktas į tarptautinį veislių katalogą VIVC (angl. Vitis International Variety Catalogue). Taip „Moschato Tyrnavou“ vardas išgarsėjo visame pasaulyje, o 2013 m. vasario mėn. šios veislės vynuogių pavadinimą pripažinus nacionaliniu lygmeniu, šios veislės vynuoges, auginamas Tirnavo savivaldybėje, galima vadinti sinoniminiu pavadinimu „Moschato Mavro Tyrnavou“.“